સુનાવણી દરમિયાન વેણુગોપાલે કેન્દ્ર સરકારના વલણનો પુનરોચ્ચાર કરતા કહ્યુ હતુ કે આ પ્રથાથી બાળકીઓના ઘણાં મૂળભૂત અધિકારોનું ઉલ્લંઘન થાય છે. આ સિવાય પણ ખતનાથી સ્વાસ્થ્ય પર ગંભીર અસર પણ પડે છે. મુસ્લિમ પક્ષકારના વકીલનું કહેવું હતું કે ઈસ્લામમાં પુરુષોના ખતના તમામ દેશોમાં માન્ય છે અને તે સ્વીકાર્ય ધાર્મિક પ્રથા છે. તેની સાથે વકીલે આ મામલાના સ્થગનની માગણી કરી છે. સુપ્રીમ કોર્ટની ખંડપીઠે વકીલ સુનિતા તિવારીની જાહેરહિતની અરજીનો સ્વીકાર કરતા આના સંદર્ભે હવે 16મી જુલાઈએ વધુ સુનાવણી હાથ ધરવાનું નિર્ધારીત કર્યું છે. આ પહેલા સુપ્રીમ કોર્ટે દાઉદી વ્હોરા મુસ્લિમ સમુદાયમાં સગીર બાળકીઓના ખતનાની પ્રથાને પડકારનારી પીઆઈએલમાં કેરળ અને તેલંગાણાને પણ પક્ષકાર બનાવવાનો આદેશ આપ્યો હતો. આ રાજ્યો સિવાય મહારાષ્ટ્ર, ગુજરાત, રાજસ્થાન અને કેન્દ્રશાસિત દિલ્હી પહેલા જ પક્ષકાર છે. દાઉદી વ્હોરા મુસ્લિમ સમાજમાં ભારે બદલાવની ચર્ચા